เป็นประจำเดือนวันที่24ตค. ถึงวัน27ตค. มีอะไรกับแฟนวันที่31ตค.แต่ใส่ถุงยาง แล้วกินยาคุมฉุกเฉินค่ะ หลังจากนั้นวันที่4มีเลือดออกกระปิดกระปอยมาก2วัน แล้วหลังจากนั้นวันที่8-11พย.มีเลือดไหลออกเหมื่อนประจำเดือน ทั้งทั้งที่ยังไม่ถึงรอบเดือน อยากทราบว่าเป็นผลข้างเคียงของยาหรือประจำเดือนค่ะ
สวัสดีค่ะ หากประจำเดือนมาวันที่ 24 ต.ค. แล้วได้มีเพศสัมพันธ์วันที่ 31 ต.ค. เท่ากับมีเพศสัมพันธ์ในวันที่ 8 นับจากวันแรกที่มีประจำเดือนมา ถือว่าเลยระยะปลอดภัยไปแล้ว โอกาสที่จะตั้งครรภ์นั้นมีได้ แต่หากใส่ถุงยางอนามัย โอกาสในการตั้งครรภ์ก็ถือว่ามีน้อย และหากได้ทานยาคุมฉุกเฉินไปด้วย โอกาสในการตั้งครรภ์ก็ถือว่ามีน้อยมากค่ะสำหรับเลือดที่ออกกะปริดกะปรอยในวันที่ 4 พ.ย. และออกแบบประจำเดือนวันที่ 8-11 พ.ย. น่าจะเป็นเลือดที่เกิดจากผลของยาคุมฉุกเฉินได้ ไม่ใช่ประจำเดือนจริงๆ เพราะประจำเดือนเพิ่งมาไปไม่นานค่ะ ซึ่งหากเลือดได้หยุดไหลไปแล้ว และไม่มีออกมาอีก ก็ไม่ได้ผิดปกติอะไร ส่วนประจำเดือนในรอบต่อไปนั้น ก็อาจมาช้ากว่าปกติได้ โดยอาจมาในช่วงวันที่ 8 ธ.ค.ค่ะ